Author: Admin

NEZABUDNITE *NEZABUDNITE *NEZABUDNITE *NEZABUDNITE
3.apríla 2018 10.00 - 17.00 hod.
2. poschodie B – pavilón
Niekoľko informácii pre zákonného zástupcu:
Na zápis príďte spolu s dieťaťom.
So sebou prineste občiansky preukaz, rodný list dieťaťa a v prípade potreby preukázateľný doklad o zdravotnom stave dieťaťa.
Ak má dieťa zdravotný problém, mali by ste o tom v záujme svojho dieťaťa informovať budúcich pedagógov.
Vhodné je si premyslieť, ktorý povinne voliteľný predmet (náboženská výchova alebo etická výchova) bude Vaše dieťa navštevovať od prvého ročníka,, či bude navštevovať školský klub detí a taktiež záujem o školské stravovanie.
Ak dieťa po dovŕšení šiesteho roku veku nie je primerane telesne alebo duševne vyspelé, môže mu riaditeľka školy rozhodnutím odložiť začiatok povinnej školskej dochádzky o jeden školský rok.
O odklad začiatku povinnej školskej dochádzky o jeden školský rok môžete požiadať na základe Vášho rozhodnutia, založeného na odporučení lekára, riaditeľky materskej školy a pedagogicko-psychologickej poradne. Dôvodom môže byť zdravotný stav, psychická nezrelosť, prílišná emocionálna viazanosť dieťaťa na rodičov.
Zákonnú povinnosť zapísať dieťa do základnej školy na Slovensku
má každý zákonný zástupca, ktorý je občanom SR .
Naša základná škola pripravila pre budúcich prváčikov zápis do 1. ročníka tak,
aby sme hravou formou otestovali školskú zrelosť dieťaťa, jeho komunikatívnosť, zručnosť v práci s farbičkami a obrázkami, s hrou so stavebnicou
a mnoho ďalších sprievodných aktivít.
Želáme deťom, spolu s Vami –rodičmi, príjemne strávené chvíle
pri zápise do 1. ročníka ZŠ.
Ďalšie informácie:
tel. č. : 041 / 43 52 502, 0918 536 228
www.zsturzovka.edupage.org
infokanál Turzovskej televízie